Ну ігнараваньне заявы Ромні – гэта магчыма і палітычны разьлік, грозны адказ Пуціна толькі ліў бы ваду на млын выбарчай кампаніі кандыдата ад рэспубліканцаў. Але ня выключана, што такая рэакцыя Пуціна ў спалучэньні з прыярытэтам эўразійскага саюзу – гэта пераасэнсаваньне ролі Расеі ў сьвеце і своеасаблівае пасланьне Захаду: мы – вялікая, але рэгіянальная дзяржава, мы ня маем сусьветных амбіцый, хочаце, напрыклад, ваяваць у Сырыі ці ў нейкім іншым месцы – ваюйце, мы ня будзем класьціся пад вашы танкі ці накіроўваць свае. Гэта – вашае. Але нашае – гэта нашае.